  Майя Бывальцева 2022-тӥ арын Глазкарын но Сарапулын пиналъёс понна цифровой дышетонъя «ИТ-Куб» центръёс усьтозы. Соосты «Образование» йӧскалык ӵектосъя кылдыто. Со сярысь Удмуртиысь тӧролэн но кивалтэтлэн пресс-службазы ивортӥз. «ИТ-Куб» - ивортодэт технологиосъя удысъя быгатонлыкъёслы вакчи дыр куспын дышетскон. Ӵектос ИТ-рынокысь азьмынӥсь компаниосты, визь-кенеш сётӥсьёсты но 7-18 аресъем разработчикъёсты огазея. Пиналъёс ИТ-удысысь азинлыко ӧръёсъя дунтэк дышетскыны быгато. Кылем арын «ИТ-Куб» центр Ижкарын кылдӥз, туэ – Воткаын. Озьы ик 2022-тӥ арын Удмуртиын «Образование» йӧскалык ӵектосъя 38 «Точка роста» центръёс усьтыны чакламын. Тодэ вайытом, 2021-тӥ арын куарусёнэ Удмуртиысь 39 школаосын «Точка роста» центръёс ужаны кутскизы. Нош коньывуонэ 110 дышетон ужъюртъёсы 3 сюрслэсь трос компьютер тӥрлык вуттӥзы.  Тегъёс: Дышетон Сарапул Удмуртия Глазкар пиналъёс Технологиос  